paragraph_text: Belfast Celtic, jedan je od najvećih sjevernoirskih klubova svih vremena osnovan 1891. pod nazivom Celtic, a od 1901. godine se zove Belfast Celtic. Njegova navijačka baza su bili irski katolici, što u protestantskoj Sjevernoj Irskoj nije moglo proći nezapaženo te je Celtic postao zasigurno najomraženiji klub. Njegov najveći rival je bio gradski suparnik Linfield, koji je bio izrazito protestantski klub te je njihovo rivalstvo bilo ekvivaletno onome u Škotskoj Celtica i Glasgow Rangersa. Celtic je također imao i velike suparnike u gradskim rivalima Gletoranu, Distilleryu i Cliftonvilleu.